En 25-årig mand fra Nørresundby fik sig en uventet overnatning i politiets detention, efter at han omkring klokken 01.30 natten til onsdag blev anholdt og sigtet for spirituskørsel. Manden tiltrak sig politiets opmærksomhed, da han blev set kørende på Lindholmsvej i Nørresundby med høj fart. Efter en kort jagt, blev manden standset, og så blev det klart at manden havde alkohol i blodet. Alkometeret blæste han op til langt over det tilladte, og så blev han altså anholdt.
En 25-årig mand fra Nørresundby blev natten til onsdag anholdt for spritkørsel efter at have tiltrukket sig politiets opmærksomhed.